EkBass/fiwiki-20250220-pages-articles huggingface dataset:
Samu Wesslin

Samu Wesslin (s. 29. kesäkuuta 1975 Pori) on suomalainen entinen jääkiekkoilija. ==Ura== Wesslin on Porin Ässien kasvatti. Hän voitti seurassa A-nuorten SM-pronssia kaudella 1992–1993 ja nousi SM-liigajoukkueeseen kaudella 1995–1996, jonka aikana hän pelasi kolme pääsarjaottelua. Wesslin edusti Ässiä lähes koko uransa ajan. Kausina 1996–1997 ja 1997–1998 hän pelasi Ässien lisäksi lainalla I-divisioonan Kokkolan Hermeksessä ja Vaasan Sportissa sekä SM-liigan Rauman Lukossa. Koko kauden 1998–1999 hän edusti I-divisioonan Savonlinnan Pallokerhoa. Tämän jälkeen Wesslin palasi Ässiin kuuden kauden ajaksi. Pääsarjatasolla SM-liigassa hän pelasi urallaan yhteensä 337 runkosarjaottelua tehoilla 50+43=93 ja kuusi playoff-ottelua pisteittä. Ässistä lähdettyään Wesslin pelasi vielä uransa viimeiseksi jääneen kauden 2005–2006 Italian toiseksi korkeimmalla sarjatasolla Sterzing/Vipitenossa. ==Tilastot== 1995–1996 Ässät SM-liiga 3 0 2 2 0 3 0 0 0 0 1996–1997 Ässät SM- liiga 19 1 3 4 2 1 0 0 0 0 Hermes I-div. 1 0 0 0 0 – – – – – 1997–1998 Ässät SM-liiga 12 0 0 0 0 – – – – – Lukko SM-liiga 4 0 1 1 0 – – – – – Sport I-div. 15 2 3 5 24 – – – – – 1998–1999 SaPKo I-div. 49 19 12 31 40 – – – – – 1999–2000 Ässät SM-liiga 54 12 8 20 18 – – – – – 2000–2001 Ässät SM-liiga 53 5 3 8 18 – – – – – 2001–2002 Ässät SM-liiga 50 12 5 17 28 – – – – – 2002–2003 Ässät SM-liiga 56 15 11 26 16 – – – – – 2003–2004 Ässät SM-liiga 44 5 7 12 12 – – – – – 2004–2005 Ässät SM-liiga 42 0 3 3 6 2 0 0 0 0 2005–2006 Sterzing/Vipiteno Italia II 13 1 1 2 6 – – – – – 3 kautta yhteensä I-div. 65 21 15 36 64 – – – – – 9 kautta yhteensä SM-liiga 337 50 43 93 100 6 0 0 0 0 1 kausi yhteensä Italia II 13 1 1 2 6 – – – – – == Lähteet == Luokka:Suomalaiset jääkiekkoilijat Luokka:Vuonna 1975 syntyneet Luokka:Elävät henkilöt
Duarte Silva

Duarte José Borges Coutinho do Espírito Santo Silva (20. maaliskuuta 1924 Lissabon – 25. joulukuuta 2015) oli portugalilainen alppihiihtäjä. Hän oli Oslon olympialaisissa 1952 maansa ainoa edustaja ja kilpaili syöksylaskussa, jossa hän sijoittui 69:nneksi. == Lähteet == Luokka:Portugalilaiset alppihiihtäjät Luokka:Vuonna 1924 syntyneet Luokka:Vuonna 2015 kuolleet
Pikkupäistärkoi

Pikkupäistärkoi (Eriocrania cicatricella) on pieni, päistärkoihin kuuluva, kevään perhoslaji. Se on Suomessa heimonsa yleisimpiä ja laajimmalle levinneitä lajeja. == Koko ja ulkonäkö == Muiden heimon lajien tapaan pikkupäistärkoita on vaikea erottaa lähilajeista. Erityisen samannäköinen laji on hakaspäistärkoi (Eriocrania unimaculella), eikä lajeja voi välttämättä erottaa toisistaan ilman koirasperhosen genitaalipreparaatin tutkimista mikroskoopilla.Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s.61 Etusiivet ovat pääasiassa metallinkiiltoisen punavioletit, mutta niissä on runsaasti kullanväristen suomujen muodostamaa kirjailua. Etusiiven takareunassa on useimmilla perhosilla keltainen, kolmi- tai nelikulmainen täplä. Takasiivet ovat ruskeat, kärkeä kohti punertavat ja niiden keskiosassa siipisuomut ovat noin kuusi kertaa leveyttään pitempiä. Sekä etu- että takasiipiä reunustavat ripset ovat tasaisen tummanharmaita. Naaraan takaruumiin viidennen jaokkeen vatsakilven nystyt ovat suuremmat kuin neljännen jaokkeen vatsakilven nelikulmaiset, läpikuultavat kohdat. Tuntosarvet ovat alle puolet etusiiven pituudesta. Päälaella on harmaiden karvojen muodostama tupsu. Siipiväli on 9-12 mm.http://www2.nrm.se/en/svenska_fjarilar/e/eriocrania_cicatricella.htmlhttp://www.ukmoths.org.uk/show.php?bf=11 Toukka on kokonaan valkoinen, vain suuosat ovat ruskeat.Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s.63 == Levinneisyys ja lentoaika == Levinneisyysalue kattaa Pohjois- ja Keski-Euroopan ja ulottuu idässä Venäjälle.Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s.69-70 Suomessa laji on varsin yleinen Etelä- ja Keski- Suomessa, ja sitä tavataan ainakin Etelä-Lappiin saakka. Pohjoisempaa on kuitenkin erillishavaintoja aina Kilpisjärveä myöten. Perhoset lentävät yhtenä sukupolvena huhtikuun puolivälistä toukokuun loppupuolelle.http://www.insects.fi/Lepidoptera/Eriocraniidae/Eriocrania/cicatricella/Eriocrania%20cicatricella.htm == Elinympäristö ja elintavat == Pikkupäistärkoin voi tavata keväällä kaikenlaisilla koivuja kasvavilla paikoilla. Perhoset lentävät päivisin. Toukka elää kesäkuun alkupuolella lehteen tekemässään laikkumiinassa, kunnes pudottautuu jo parin viikon jälkeen maahan talvehtimaan ja koteloitumaan. == Ravintokasvi == Toukka elää koivuilla (Betula). == Lähteet == == Aiheesta muualla == * koiraan genitaalit * naaraan genitaalit * lehtimiina ja sen tuntomerkkejä * Bestimmungshilfe des Lepiforums * microlepidoptera.nl Luokka:Päistärkoimaiset
Theodor Thomsen

Theodor Thomsen (20. maaliskuuta 1904 Kiel - 14\. toukokuuta 1982) oli saksalainen kilpapurjehtija ja olympiamitalisti. Hän edusti seuratasolla Kieler Yacht-Clubia. Thomsen osallistui olympialaisiin kolmesti, vuosina 1936, 1952 ja 1956. Hän oli joukkueineen kuudes 6mR-luokassa Berliinissä 1936 ja voitti Louhi-sarjassa pronssia Helsingin kisoista 1952. Thomsen kisasi Louhi- luokassa vielä Melbournen olympialaisissa 1956, jolloin hän 52-vuotiaana sijoittui kymmenenneksi. == Lähteet == * Thomsenin profiili sports- reference.com -sivustolla Luokka:Saksalaiset kilpapurjehtijat Luokka:Saksalaiset olympiamitalistit Luokka:Vuonna 1904 syntyneet Luokka:Vuonna 1982 kuolleet
Gianluigi Saccaro

Gianluigi Saccaro (29. joulukuuta 1938 Milano – 17. helmikuuta 2021) oli italialainen miekkailija. Hän oli mukana voittamassa kultaa kalvan joukkuekilpailussa vuoden 1960 kesäolympialaisissa Roomassa. Lisäksi hän saavutti kalvan joukkuehopeaa vuoden 1964 kesäolympialaisissa Tokiossa.Gianluigi Saccaro Biography and Olympic Results | Olympics at Sports-Reference.com Vuoden 1968 kesäolympialaisissa Méxicossa Saccaro voitti pronssia kalvan yksilökilpailussa. == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1938 syntyneet Luokka:Vuonna 2021 kuolleet
Kymenlaakson laulu (televisiosarja)

Kymenlaakson laulu on vuonna 2008 esitetty, Pirkka-Pekka Peteliuksen ohjaama ja yhdessä Harri Virtasen kanssa käsikirjoittama kolmiosainen television draamasarja. Siinä Petelius myös näyttelee pääosaa, kouvolalaista julkkispsykologi ja kirjailija Fabian Djupsjötä. Mies terapoi Voikkaan paperitehtaalta työttömäksi jääneitä, kipuilee suhteessaan rakkaudettomaan äitiinsä (Ritva Oksanen) ja luo suhdetta uuteen naisystäväänsä, kollega Kariniin (Kristiina Halttu). Sarjan dramaturgia perustuu paljolti pitkiin, intensiivisiin dialogeihin sekä tangosävelmiin instrumentaaliesityksinä. Petelius on sanonut sarjan olevan kaikista töistään itselleen henkilökohtaisin, kokonaisvaltaisin ja painavin. Sarja esitettiin uusintana vuonna 2012, 12. maaliskuuta - 26. maaliskuuta Yle TV1:llä. Se on julkaistu DVD:nä, joka sisältää myös Peteliuksen ja Harri Virtasen toisen draamayhteistyön, 55-minuuttisen lyhytelokuvan 55 minuuttia puheaikaa (2004). == Rooleissa == == Vastaanotto == Helsingin Sanomien Jussi Karjalainen piti Kymenlaakson laulua kauden merkittävimpänä kotimaisena draamasarjana, jossa koomikkona tunnettu Petelius on sydänjuuriaan myöten tosissaan. Hän rinnasti sarjan jopa Mikko Niskasen ylistettyyn sarjaan Kahdeksan surmanluotia ja Ingmar Bergmanin tuotantoon. == Lähteet == * *Ohjelman kotisivut ===Viitteet=== Luokka:2000-vuosikymmenen suomalaiset draamakomediasarjat Luokka:Pirkka-Pekka Petelius Luokka:Yle TV1:n televisio-ohjelmat
Hanna Thompson

Hanna M. Thompson (s. 1. marraskuuta 1983 Rochester, New York) on yhdysvaltalainen miekkailija. Hän kilpaili vuoden 2008 kesäolympialaisissa Pekingissä ja oli siellä mukana saamassa hopeaa floretin joukkuekilpailussa. Sen yksilökilpailussa hän jäi 27. sijalle.Hanna Thompson Biography and Olympic Results | Olympics at Sports-Reference.com Lisäksi Thompson sai hopeaa floretissa ja säilän joukkuekilpailussa Pan-Amerikan kisoissa 2007 Rio de Janeirossa. == Lähteet == Luokka:Yhdysvaltalaiset miekkailijat Luokka:Yhdysvaltalaiset olympiamitalistit Luokka:Vuonna 1983 syntyneet Luokka:Elävät henkilöt
Lucien Guiguet

Lucien Guiguet (s. 26. huhtikuuta 1942 Cherchell, Algeria) on ranskalainen entinen nykyaikainen viisiottelija. Hän sai vuoden 1968 kesäolympialaisissa Méxicossa pronssia joukkuekilpailussa. Yksilökilpailussa hän jäi 21. sijalle.Lucien Guiguet Biography and Olympic Results | Olympics at Sports-Reference.com == Lähteet == Luokka:Ranskalaiset nykyaikaiset viisiottelijat Luokka:Ranskalaiset olympiamitalistit Luokka:Vuonna 1942 syntyneet Luokka:Elävät henkilöt
Franck Badiou

Franck Badiou (s. 24. maaliskuuta 1967 Vitry-sur-Seine, Ranska) on ranskalainen entinen ampuja. Hän kilpaili neljissä perättäisissä kesäolympialaisissa vuosina 1988–2000. Badiou sai vuoden 1992 kesäolympialaisissa Barcelonassa hopeaa kymmenen metrin ilmakiväärissä. == Lähteet == == Aiheesta muualla == * Luokka:Ranskalaiset ampujat Luokka:Ranskalaiset olympiamitalistit Luokka:Vuonna 1967 syntyneet Luokka:Elävät henkilöt
Polyyppikalat

Polyyppikalat (Nomeidae) on ahvenkaloihin kuuluva heimo. Heimon lajeja tavataan kaikista lämpimistä valtameristä. ==Lajit ja anatomia== Polyyppikalojen heimoon kuuluu lähteestä riippuen kolme tai neljä sukua ja 15-25 lajia. Lajeja ovat muun muassa polyyppikala (Nomeus gronovii) ja sinieväpolyyppikala (Psenes pellucidus). Polyyppikalalajien koko vaihtelee keskikokoisesta kookkaaseen ja ne voivat saavuttaa tyypillisimmin 15-100 cm:n pituuden. Aikuiset kalat ovat ruumiinmuodoltaan solakoita, mutta varsinkin nuoret kalat Psenes-suvussa ovat korkearuumiisia. Heimon kaloilla on kaksi selkäevää, joista etummainen on piikikäs. Pyrstöevä on hieman haarautunut ja aikuisilla polyyppikaloilla on vatsaevät, jotka puuttuvat poikasilta. Polyyppikalalajien suomut ovat kooltaan melko pienet. Lajit ovat väriltään tyypillisesti harmaita tai sinertäviä ja eräillä lajeilla ruumiissa on sinertäviä tai tummempia täpliä ja juovia erityisesti nuorena. ==Levinneisyys ja elintavat== Polyyppikalalajeja tavataan lämpimistä vesistä Atlantin, Intian valtameren ja Tyynenmeren alueilla. Aikuiset kalat liikkuvat tyypillisesti lähellä pohjaa noin 50-600 metrin syvyydessä, kun nuoret kalat elävät lähempänä pintaa. Kalat muodostavat toisinaan suuriakin parvia, jotka elävät meduusojen läheisyydessä. Lajien ravintoa ovat meduusat, eläinplankton ja toisinaan myös pienemmät kalat. ==Lähteet== Luokka:Voikalamaiset
Guus Kuijer

Guus Kuijer (1. elokuuta 1942 Amsterdam, Alankomaat) on hollantilainen kirjailija. Hän on kirjoittanut kirjoja niin aikuisille kuin lapsillekin, mutta hänen tunnetuimpia kirjojaan on lastenkirjasarja Madelief. == Nuoruus == Guus Kuijer opiskeli opettajaksi kweekschoolissa Doetinchemissa ja toimi opettajana 1967–1973.Kuijer, Guus, Digital Library for Dutch Literature, 2007. Viitattu 20.3.2012. == Kirjailijanura == Kuijer alkoi kirjoittaa 1968 kertomuksia Hollands Maandblad -lehdelle, ja 1971 häneltä ilmestyi kertomuskokoelma. Vuonna 1973 hän luopui opettajantyöstä ryhtyäkseen täysitoimiseksi kirjailijaksi, ja samana vuonna hän julkaisi ensimmäisen romaaninsa Het dochtertje van de wasvrouw. Kuijerin ensimmäinen lastenkirja Met de poppen gooien ilmestyi 1975, ja hän sai siitä 1976 Gouden Griffel -palkinnon. Kirja oli ensimmäinen sarjaksi muodostuvista kirjoista, joiden päähenkilö on Madelief. Kuijerin teoksia ei ole suomennettu. Kuijer sai vuonna 2012 Astrid Lindgrenin muistopalkinnon.Guus Kuijerille Astrid Lindgrenin muistopalkinto, perusteet, Viitattu 20.3.2012 == Elokuvat == Madelief- kirjasarjasta tehtiin vuosia myöhemmin televisiosarja Madelief (1994) ja elokuva Kadonneet muistot (1998). Teossarjasta Polleke (1999–2001) on tehty elokuva Polleke (2003) ja televisiosarja Polleke (2005). == Palkinnot ja tunnustukset== * 1976 – Gouden Griffel teoksesta Met de poppen gooien * 1977 – Zilveren Griffel teoksesta Grote mensen, daar kun je beter soep van koken * 1979 – Staatsprijs for kinder- en jeugdliteratuur * 1979 – Gouden Griffel teoksesta Krassen in het tafelblad * 1984 – Zilveren Griffel teoksesta Eend voor eend * 1988 – Zilveren Griffel teoksesta Tin Toeval en de kunst van het verdwalen / Tin Toeval en het geheim van tweebeenseiland * 2000 – Gouden Griffel teoksesta Voor altijd samen, amen * 2002 – Zilveren Griffel teoksesta Met de wind mee naar de zee * 2003 – Woutertje Pieterseprijs teoksesta Ik ben Polleke hoor! * 2005 – Gouden Griffel teoksesta Het boek van alle dingen * 2005 – Gouden Uil jeugdliteratuurprijs teoksesta Het boek van alle dingen * 2007 – E. du Perronprijs teoksista Hoe een klein rotgodje god vermoordde (2006) ja Het doden van een mens (2007) * 2012 – Astrid Lindgrenin muistopalkinto == Lähteet== == Aiheesta muualla == *Guus Kuijer * Luokka:Vuonna 1942 syntyneet Luokka:Alankomaalaiset kirjailijat Luokka:Elävät henkilöt
Antti-Jussi Karnio

Antti-Jussi Karnio (s. 14. maaliskuuta 1978 Jämsänkoski) on suomalainen entinen jalkapalloilija. Pelipaikaltaan hän oli maalivahti. Uransa aikana Karnio pelasi Veikkausliigassa FC Interin, FF Jaron sekä Jyväskylän Jalkapalloklubin riveissä. Liigadebyyttinsä hän teki FC Interissä 29. lokakuuta 2006 ottelussa FC Honkaa vastaan. Hän pelasi viiden kauden aikana yhteensä 31 Veikkausliiga-ottelua. Karnio on edustanut urallaan myös Ykkösessä Gamlakarleby Bollklubbia ja Kakkosessa FC Blackbirdia, Vihtavuoren Pamausta sekä Jämsänkosken Ilvestä. ==Lähteet== ==Aiheesta muualla== * Karnion pelaajakortti Veikkausliigan kotisivuilla Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Verna-lasisarja

Verna on lasitaiteilija Kerttu Nurmisen suunnittelema lasisarja, joka oli Iittalan lasitehtaan tuotannossa 1999–2011. Sana ’verna’ on feminiinimuoto latinan sanasta 'keväinen'. Verna-sarjaan kuului alun perin viinilasi, annoskulho (140 mm) ja iso kulho (185 mm). Tuotteita valmistettiin jo alusta alkaen useassa eri värissä, sillä suunnittelijan ajatus oli mahdollistaa kattauksen ilmeen muuttaminen erivärisiä laseja käyttämällä. Koska lasit ja kulhot osoittautuivat nopeasti erittäin suosituiksi, suunnitteli Nurminen sarjaan myös syvän lautasen (180 mm), kaksi matalaa lautasta (210 ja 285 mm) sekä jalallisen kulhon. Vähitellen lautaset poistuivat ja markkinoille tuli kirkkaasta lasista tehdyt maljakko sekä oluen juontiin tarkoitettu suurempi lasi. Verna-lasisarja oli suosioltaan Iittalan kärkituotteita. ==Lähteet== Luokka:Taideteokset (soveltavat taiteet)
Mondo-lasisarja

Mondo-lasisarja on Kerttu Nurmisen suunnittelema lasisarja, joka oli Iittalan lasitehtaan tuotannossa 1988–2008. Lasisarjan tunnusomainen piirre on paksu jalka, jossa lasin väri liukuu saumattomasti värillisestä värittömäksi. Lasisarjaa suunniteltaessa kävi ilmi, että valmistusta varten piti kehittää uusi menetelmä, jotta jalassa oleva värin vaihtuminen saatiin aikaiseksi. Teknisesti vaativa jalan värin liukuma saatiin aikaan suunnittelijan ja lasinpuhaltajan oivalluksesta käyttää suurta liekkiä, joka saa värin asteittain putoamaan jalkaan. Mondo-sarjaan kuului useita eri kokoisia viinilaseja, kynttiläjalka, kannu, jälkiruokamalja, tarjoilumalja, vesilasi sekä karahvi. Mondo-lasisarja oli suosioltaan Iittalan kärkituotteita. ==Lähteet== Luokka:Taideteokset (soveltavat taiteet)
Eugène Constant

Eugène Louis Constant (8. tammikuuta 1901 Boulogne-sur-Mer – 22. lokakuuta 1970 Boulogne-sur-Mer) oli ranskalainen soutaja. Hän sai vuoden 1924 kesäolympialaisissa Pariisissa hopeaa perämiehellisessä nelikossa ja sijoittui lisäksi perämiehellisessä kaksikossa neljänneksi.Eugène Constant Biography and Olympic Results | Olympics at Sports-Reference.com == Lähteet == Luokka:Ranskalaiset soutajat Luokka:Ranskalaiset olympiamitalistit Luokka:Vuonna 1901 syntyneet Luokka:Vuonna 1970 kuolleet
Édouard Candeveau

Édouard Candeveau (11. helmikuuta 1898 – marraskuu 1989) oli sveitsiläinen soutaja. Hän voitti kultaa perämiehellisessä kaksikossa vuoden 1924 kesäolympialaisissa Pariisissa ja sai siinä lisäksi pronssia vuoden 1920 kesäolympialaisissa Antwerpenissä.Édouard Candeveau Biography and Olympic Results | Olympics at Sports-Reference.com Candeveau kilpaili yksikössä vuoden 1928 kesäolympialaisissa Amsterdamissa. == Lähteet == Luokka:Sveitsiläiset soutajat Luokka:Sveitsiläiset olympiavoittajat Luokka:Vuonna 1898 syntyneet Luokka:Vuonna 1989 kuolleet
Josephine Touray

Josephine Touray (s. 6. lokakuuta 1979) on tanskalainen käsipalloilija. Hän kuului kultaa voittaneeseen joukkueeseen vuoden 2004 kesäolympialaisissa Ateenassa.Josephine Touray Biography and Olympic Results | Olympics at Sports-Reference.com Hän voitti Euroopan-mestaruuden vuonna 2002. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1979 syntyneet Luokka:Elävät henkilöt
Mette Vestergaard

Mette Vestergaard Larsen (s. 27. marraskuuta 1975) on tanskalainen käsipalloilija. Hän kuului kultaa voittaneeseen joukkueeseen sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa.Mette Vestergaard Biography and Olympic Results | Olympics at Sports-Reference.com Hän voitti Euroopan-mestaruuden vuonna 2002. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1975 syntyneet Luokka:Elävät henkilöt
Alois Schnabel

Alois Schnabel (27. helmikuuta 1910 – 20. syyskuuta 1982) oli itävaltalainen käsipalloilija. Hän kilpaili vuoden 1936 kesäolympialaisissa ja kuului siellä hopeaa saaneeseen joukkueeseen.Alois Schnabel Biography and Olympic Results | Olympics at Sports-Reference.com == Lähteet == Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1910 syntyneet Luokka:Vuonna 1982 kuolleet
Johann Tauscher

Johann Tauscher (31. maaliskuuta 1909 – 21. tammikuuta 1979) oli itävaltalainen käsipalloilija. Hän kilpaili vuoden 1936 kesäolympialaisissa Berliinissä ja kuului siellä hopeaa saaneeseen joukkueeseen.Johann Tauscher Biography and Olympic Results | Olympics at Sports-Reference.com == Lähteet == Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1909 syntyneet Luokka:Vuonna 1979 kuolleet
Burkhard Gantenbein

Burkhard Gantenbein (14. heinäkuuta 1912 – 27. elokuuta 2007) oli sveitsiläinen käsipalloilija. Hän kilpaili vuoden 1936 kesäolympialaisissa Berliinissä ja kuului siellä pronssia saaneeseen joukkueeseen.Burkhard Gantenbein Biography and Olympic Results | Olympics at Sports-Reference.com == Lähteet == Luokka:Sveitsiläiset käsipalloilijat Luokka:Sveitsiläiset olympiamitalistit Luokka:Vuonna 1912 syntyneet Luokka:Vuonna 2007 kuolleet
Valentina Rastvorova

Valentyna Ksenofontovna Rastvorova (myöh. Grišina, , , 17. kesäkuuta 1933 Odessa, Ukrainan SNT – 24. elokuuta 2018https://echo.msk.ru/news/2265346-echo.html) oli ukrainalaissyntyinen Neuvostoliittoa edustanut miekkailija, olympiavoittaja ja maailmanmestari. Rastvorova voitti floretin joukkuekilpailussa olympiakultaa Roomassa 1960 ja saavutti olympiahopeaa Tokiossa 1964. Lisäksi hän saavutti Roomassa olympiahopeaa floretin yksilökilpailussa. Rastvorova kilpaili myös Melbournen kesäolympialaisissa 1956.Valentyna Rastvorova Bio, Stats, and Results | Olympics at Sports-Reference.com Rastvorova meni naimisiin Boris Grišinin kanssa, ja hän on Jevgeni Grišinin sekä Jelena Grišinan äiti. == Lähteet == == Aiheesta muualla == Luokka:Ukrainalaiset urheilijat Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1933 syntyneet Luokka:Vuonna 2018 kuolleet
Jouko Purontakanen

Jouko Purontakanen (s. 9. maaliskuuta 1948 ) on suomalainen urheiluvaikuttaja ja Suomen olympiakomitean pääsihteeri. Aikaisemmin Purontakanen on toiminut SVUL:ssa, Suomen Suunnistusliitossa sekä Suomen Urheiluliitossa. Lisäksi hän on ollut Suomessa järjestettyjen yleisurheilun EM-kisojen ja jääkiekon MM- kisojen pääsihteerinä. Purontakanen on toiminut myös Opiskelijoiden liikuntaliiton varapuheenjohtajana. Vuonna 1996 Purontakanen valittiin Suomen olympiakomitean pääsihteeriksi Kosti Rasinperän seuraajaksi. Purontakanen jäi tehtävästä eläkkeelle joulukuussa 2012. Hänelle myönnettiin liikuntaneuvoksen arvonimi joulukuussa 2011. == Tehtävät urheilujärjestöissä == *1971–1976 Suomen Valtakunnan Urheiluliiton (SVUL) Nuoret ry:n toiminnanjohtaja *1976–1985 Suomen Suunnistusliiton toiminnanjohtaja *1985–1987 SVUL:n urheiluosaston johtaja *1987–1992 Suomen urheiluliiton toimitusjohtaja/pääsihteeri *1992–1994 Yleisurheilun EM-kisojen 1994 pääsihteeri *1995–1997 Jääkiekon MM-kisojen 1997 pääsihteeri *1996–2012 Suomen Olympiakomitean pääsihteeri == Lähteet == * Suomen Olympiakomitea/henkilöstö * ===Viitteet=== Luokka:Suomalaiset urheiluvaikuttajat Luokka:Vuonna 1948 syntyneet Luokka:Elävät henkilöt
Boris Grišin

Boris Dmitrijevitš Grišin (; s. 4. tammikuuta 1938 Moskova) on Neuvostoliittoa edustanut entinen vesipalloilija. Hän sai joukkueineen pronssia vuoden 1964 kesäolympialaisissa Tokiossa ja sitten hopeaa vuoden 1968 kesäolympialaisissa Méxicossa. Grišin meni naimisiin Valentina Rastvorovan kanssa, ja Jevgeni Grišin on hänen poikansa.Boris Grishin Biography and Olympic Results | Olympics at Sports-Reference.com == Lähteet == Luokka:Neuvostoliittolaiset vesipalloilijat Luokka:Neuvostoliittolaiset olympiamitalistit Luokka:Vuonna 1938 syntyneet Luokka:Elävät henkilöt
Samuel Kahanamoku

Samuel Alapai Kahanamoku (4. marraskuuta 1902 Honolulu, Havaiji – 26. huhtikuuta 1966 Honolulu, Havaiji) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja sai pronssia sadan metrin vapaauinnissa. Häntä paremmin sijoittuivat hänen veljensä Duke Kahanamoku sekä Johnny Weissmuller.Sam Kahanamoku Biography and Olympic Results | Olympics at Sports-Reference.com == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1902 syntyneet Luokka:Vuonna 1966 kuolleet
Harrison Glancy

Harrison Smith Glancy (17. syyskuuta 1904 Bens Run, Länsi-Virginia – 22. syyskuuta 2002 New Orleans, Louisiana) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja voitti kultaa 4 × 200 metrin vapaauintiviestijoukkueen jäsenenä. Hän toimi myöhemmin tuomarina kolmissa olympialaisissa.Harry Glancy Biography and Olympic Results | Olympics at Sports-Reference.com Glancy otettiin vuonna 1990 International Swimming Hall of Fameen.ISHOF – Harrison Glancy (USA) – 1990 Honor Pioneer Swimmer == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1904 syntyneet Luokka:Vuonna 2002 kuolleet
Karel Tammjärv

pienoiskuva|Karel Tammjärv olympialaisissa vuonna 2014. Karel Tammjärv (s. 25. toukokuuta 1989 Tartto) on virolainen uransa lopettanut maastohiihtäjä. Tammjärv kilpaili aikuisten arvokilpailuissa ensimmäisen kerran Vancouverin olympialaisissa 2010, jossa oli parhaimmillaan yhdistelmäkilpailussa 46:s. MM- kilpailuissa hänen paras sijoituksensa on Oslon 2011 kisojen 15 kilometrin perinteisen hiihtotavan kilpailun 26. sija. Tammjärv kilpaili maailmancupissa ensimmäisen kerran Lahdessa maaliskuussa 2009. Ensimmäiset maailmancup- pisteensä hän sai oltuaan 22:s Otepään perinteisen hiihtotavan sprintissä tammikuussa 2011. Se oli hänen paras sijoituksensa maailmancupissa joulukuuhun 2017 saakka, jolloin hän sijoittui 13:nneksi Davosin 15 kilometrin vapaan hiihtotavan kilpailussa. Tammjärv jäi kiinni veridopingista Seefeldin MM- kilpailuissa 2019. Hän tunnusti aloittaneensa sen jo vuonna 2016 ennen Lahden MM-kilpailuja. Myös hänen valmentajansa Mati Alaver on ollut tietoinen dopingista. Tammjärv sai tapauksesta neljän vuoden kilpailukiellon. Tammjärv lopetti uransa maastohiihtäjänä dopingkäryynsä vuonna 2019. == Lähteet == Luokka:Virolaiset maastohiihtäjät Luokka:Dopingrikkomuksesta tuomitut hiihtäjät Luokka:Vuonna 1989 syntyneet Luokka:Elävät henkilöt
Gustaf Orraeus

Gustaf Orraeus (von Orraeus) (20. elokuuta 1738 Taipalsaari – 1. syyskuuta 1811 Venäjä Viitattu 30.9.2016.) oli suomalainen kulkutauteja vastaan taistellut lääkäri, joka sai ensimmäisenä Venäjällä lääketieteen tohtorin arvon (1768) ja josta tuli Venäjän lääkintöneuvoston jäsen. Orraeuksen vanhemmat olivat kirkkoherra Magnus Orraeus ja Ebba Katarina Mollerus. Hän opiskeli vuodesta 1752 alkaen Turun akatemiassa muun muassa Pietari Kalmin johdolla ja valmistui filosofian kandidaatiksi 1754. Orraeus jatkoi opintojaan Pietarissa, jossa valmistui sotilaslääkäriopistosta 1757. Samana vuonna hänet määrättiin sotilaslääkäriksi seitsenvuotiseen sotaan, jossa hän tuli tunnetuksi kulkutautien vastustajana. Vuonna 1768 hän sai Venäjällä ensimmäisenä lääketieteen tohtorin arvon. Venäläis-turkkilaisen sodan aikana rutto raivosi sotilaiden sekä Moldovan ja Valakian väestön keskuudessa. Vuonna 1770 Orraeus sai suuret valtuudet sen hillitsemiseksi ja onnistui. Hän sai ruton kuriin myös Moskovassa, jonka kaupunginlääkäri hänestä tuli 1772. Toimestaan Orraeus erosi kuitenkin fyysisesti ja henkisesti väsyneenä jo 1776, siirtyen maanviljelijäksi Pietarin lähistölle. Hän kirjoitti maanviljelyä ja eläinlääketiedettä koskevia esityksiä ja julkaisi 1778 laajan, klassisen maineen saaneen teoksen Descriptio pestis, quae anno 1770 in Jassia et 1771 in Moscua grassata est. Vuonna 1803 Orraeus kutsuttiin ansioistaan Venäjän valtakunnan lääkintöneuvoston jäseneksi ja 1808 Pietarin lääketieteellis- kirurgisen akatemian jäseneksi. Orraeuksen ensimmäinen puoliso oli nimeltään Anna von Dietz († 1817) ja toinen nimeltään Anna Stricker. == Lähteet == * Sivut 562-563. ===Viitteet=== ==Aiheesta muualla== * Arno Forsius: Gustaf von Orraeus (1738—1811), suomalainen epidemialääkäri Venäjällä (Viitattu 20.3.2012) Luokka:Suomalaiset lääkärit Luokka:Vuonna 1738 syntyneet Luokka:Vuonna 1811 kuolleet
Kittijuusto

Kittijuusto on juustolaji, joka varastoinnin aikana käsitellään tietyllä tavalla niin, että juuston pintaan muodostuu ”kittiä”. Kittijuustoja on kovia juustoja, mutta niitä voidaan valmistaa myös pâte molle eli juustomassaa ei puristeta muottiin eikä kuumenneta. Juusto saa vuorotellen suola- ja kittikäsittelyn noin neljän viikon ajan. Kittikäsittely tarkoittaa, että juusto kastetaan sen jälkeen, kun se on suola-altaan jälkeen saanut kuivua säiliössä, jossa on erityisiä hiiva- ja bakteeriviljelmiä sekoitettuna hapatettuun kurrimaitoon. Jotkut juustot, kuten Grain d'Orge, huuhdotaan varastoinnin aikana calvadosilla. Suomessa Juustoportin Vuohen gruyere on vuonna 2006 valittu Suomen parhaaksi kittijuustoksi.Juustoportti (Arkistoitu versio) Viitattu 20.3.2012. Kittijuustoissa on listeriavaara. == Lähteet == Luokka:Juustot
Thomas Funck

Thomas Fredrik Georg Funck (26. lokakuuta 1919 Linköping – 30. joulukuuta 2010) oli ruotsalainen paroni (vapaaherra), lastenkirjailija, radiopersoona ja ääninäyttelijä. ==Elokuvat== *Herra Heikki ja S. Makkonen *Saku Sammakko ja salainen disketti *Kalle Stropp, Grodan Boll och deras vänner Luokka:Ruotsalaiset aateliset Luokka:Ruotsalaiset kirjailijat Luokka:Vuonna 1919 syntyneet Luokka:Vuonna 2010 kuolleet
Arthur Reinmann

Arthur Reinmann (1901 Oberaargau – 1983 Oberaargau) oli sveitsiläinen painonnostaja. Hän sai pronssia höyhensarjassa vuoden 1924 kesäolympialaisissa Pariisissa. Lisäksi hän sijoittui siinä viidenneksi vuoden 1928 kesäolympialaisissa Amsterdamissa.Arthur Reinmann Biography and Olympic Results | Olympics at Sports-Reference.com == Lähteet == Luokka:Sveitsiläiset painonnostajat Luokka:Sveitsiläiset olympiamitalistit Luokka:Vuonna 1901 syntyneet Luokka:Vuonna 1983 kuolleet
Roger Lukaku

Roger Menana Lukaku (s. 6. kesäkuuta 1967 Kinshasa) on entinen kongolainen jalkapalloilija. Lukaku pelasi ammattilaisena Belgiassa muun muassa FC Boomissa, RFC Seraingissa, Germinal Ekerenissä ja KV Mechelenissä. Lisäksi pelasi myös yhden kauden turkkilaisessa Gençlerbirligissä. Lukaku edusti Zairen maajoukkuetta muun muassa MM-karsinnoissa sekä Afrikan- mestaruuskilpailuissa 1994 ja 1996. Lukakun poika, Romelu Lukaku, on myös ammattilaisjalkapalloilija. == Lähteet == Luokka:Kinshasankongolaiset jalkapalloilijat Luokka:Vuonna 1967 syntyneet Luokka:Elävät henkilöt
Pierino Gabetti

Pierino Gabetti (22. toukokuuta 1904 Sestri Ponente – 28. helmikuuta 1971) oli italialainen painonnostaja. Hän voitti höyhensarjassa kultaa vuoden 1924 kesäolympialaisissa Pariisissa ja sai siinä lisäksi hopeamitalin vuoden 1928 kesäolympialaisissa Amsterdamissa.Pierino Gabetti Biography and Olympic Results | Olympics at Sports-Reference.com Gabetti kilpaili myös vuoden 1932 kesäolympialaisissa Los Angelesissa ja sijoittui siellä neljänneksi kevytsarjassa. == Lähteet == Luokka:Italialaiset painonnostajat Luokka:Italialaiset olympiavoittajat Luokka:Vuonna 1904 syntyneet Luokka:Vuonna 1971 kuolleet
Kitty Carlisle

Kitty Carlisle (synt. Catherine Conn, 3. syyskuuta 1910 – 17. huhtikuuta 2007) oli yhdysvaltalainen näyttelijä, oopperalaulaja, Broadway-esiintyjä, talk-show juontaja ja taidevaikuttaja. Hänen tunnetuimmat elokuvansa ovat: She Loves Me Not (1934), Ilta oopperassa (1935), Hollywood kanttiini (1944), Radio Days (1987) ja Moni kakku päältä kaunis (1993). Hänellä on kaksi tähteä Hollywood Walk of Famellä. Kitty Carlisle esiintyi Broadwayllä useissa suosituissa näytelmissä ja musikaaleissa. Hän juonsi myöhemmällä urallaan monia talk-show ja peliohjelmia: Password (1961–1962), I've got a Secret (1952–1966), What's My Line (1963–1966) ja To Thell The Truth (1957–1968, 1975–1977, 1980). == Palkinnot == *Star on the Walk of Fame (1960) == Yksityiselämä == Kitty Carlisle oli naimisissa käsikirjoittaja Moss Hartin kanssa vuosina 1946–1961. Heillä on kaksi lasta Christopher (s. 1948) ja Catherine (s. 1950). Moss Hart kuoli vuonna 1961 57-vuotiaana. Kitty Carlisleltä ilmestyi elämäkerta Kitty vuonna 1984. Carlisle saavutti pitkän eliniän, hän kuoli 96-vuotiaana vuonna 2007. == Aiheesta muualla == * * Luokka:Yhdysvaltalaiset näyttelijät Luokka:Vuonna 1910 syntyneet Luokka:Vuonna 2007 kuolleet Luokka:Hollywood Walk of Fame
Frank Leary

Francis Patrick "Frank" Leary (26. helmikuuta 1881 Wayland, Massachusetts – 4. lokakuuta 1907 Natick, Massachusetts) oli yhdysvaltalainen baseballpelaaja, pelipaikaltaan syöttäjä. Hän pelasi huhti- ja toukokuussa 1907 kahdesti MLB:ssa seuranaan Cincinnati Reds.Frank Leary Statistics and History - Baseball-Reference.com == Lähteet == Luokka:Yhdysvaltalaiset baseballpelaajat Luokka:Vuonna 1881 syntyneet Luokka:Vuonna 1907 kuolleet
Herman Suselbeek

Herman Johan ("Suus") Suselbeek (s. 27. marraskuuta 1943 Silvolde) on alankomaalainen entinen soutaja. Hän kilpaili vuoden 1968 kesäolympialaisissa Méxicossa ja oli siellä mukana saamassa hopeaa perämiehellisessä kaksikossa.Herman Suselbeek Biography and Olympic Results | Olympics at Sports-Reference.com == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1943 syntyneet Luokka:Elävät henkilöt
Athol Earl

Athol John Earl (s. 1. syyskuuta 1952 Christchurch) on uusiseelantilainen entinen soutaja. Hän oli mukana voittamassa kultaa kahdeksikossa vuoden 1972 kesäolympialaisissa Münchenissä. Lisäksi hän sai samassa lajissa joukkueineen pronssia vuoden 1976 kesäolympialaisissa Montrealissa.Joe Earl Biography and Olympic Results | Olympics at Sports-Reference.com == Lähteet == Luokka:Uusiseelantilaiset soutajat Luokka:Uusiseelantilaiset olympiavoittajat Luokka:Vuonna 1952 syntyneet Luokka:Elävät henkilöt
Lainsuojattomat-festivaali

Lainsuojattomat-festivaali on vuosittain Porissa järjestettävä vapaille teatteriryhmille tarkoitettu teatterifestivaali. Se järjestettiin ensimmäisen kerran vuonna 2000. Esiintyjiin kuuluu sekä koti- että ulkomaisia teatteriryhmiä. Festivaalin esityksiä nähdään teatterisalien lisäksi myös kaupungin kaduilla sekä kahviloissa ja ravintoloissa. Alun perin festivaali oli tarkoitus järjestää kiertävänä eri kaupungeissa, mutta paikaksi on vakiintunut Pori. Tapahtuman nimi viittaa vapaiden teatteriryhmien asemaan laitosteattereille ohjatun lakisääteisen rahoituksen ulkopuolella. Festivaalin järjestelyistä vastasi porilainen Rakastajat-teatteri vuoteen 2022 saakka. Vuonna 2022 helsinkiläinen KokoTeatteri otti vetovastuun festivaalista ja festivaali siirrettiin Iisalmeen. Iisalmi valikoitui tapahtumapaikaksi, sillä KokoTeatterin kanssa tiloja jakava Koko Jazz Club toimii myös Ylä-Savon alueella. ==Lähteet== Luokka:Suomen teatteritapahtumat Luokka:Porin tapahtumat
Oldřich Svojanovský

Oldřich Svojanovský (s. 9. maaliskuuta 1946 Otrokovice) on Tšekkoslovakiaa edustanut soutaja. Hän sai perämiehellisessä kaksikossa hopeaa vuoden 1972 kesäolympialaisissa Münchenissä ja pronssia vuoden 1976 kesäolympialaisissa Montrealissa. Lisäksi hän oli mukana sijoittumassa viidenneksi kahdeksikossa vuoden 1968 kesäolympialaisissa Méxicossa. Hän on Pavel Svojanovskýn veli. == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiamitalistit Luokka:Vuonna 1946 syntyneet Luokka:Elävät henkilöt
Pavel Svojanovský

Pavel Svojanovský (12. elokuuta 1943 Otrokovice – 31. maaliskuuta 2024) oli Tšekkoslovakiaa edustanut soutaja. Hän sai perämiehellisessä kaksikossa hopeaa vuoden 1972 kesäolympialaisissa Münchenissä ja pronssia vuoden 1976 kesäolympialaisissa Montrealissa. Lisäksi hän oli mukana sijoittumassa viidenneksi kahdeksikossa vuoden 1968 kesäolympialaisissa Méxicossa. Myös Svojanovskýn veli Oldřich Svojanovský oli soutaja, ja he soutivat olympiamitaleille samassa venekunnassa. Svojanovský kuoli 80-vuotiaana vuonna 2024 ollessaan palkintojenjakajana Golčův Jeníkovin soutukilpailussa ja pudottuaan vahingossa palkintokorokkeelta pää edellä maahan. Hänet todettiin kuolleeksi läheisessä sairaalassa.Olympiamitalisti putosi palkintokorokkeelta ja kuoli Helsingin Sanomat 2.4.2024. Viitattu 2.4.2024. == Lähteet == Luokka:Tšekkoslovakialaiset soutajat Luokka:Tšekkoslovakialaiset olympiamitalistit Luokka:Vuonna 1943 syntyneet Luokka:Vuonna 2024 kuolleet
Hanne Borchsenius

Hanne Borchsenius (30. marraskuuta 1935 Frederiksberg – 19. maaliskuuta 2012)Ekstrabladet - Søs fra 'Far til fire' er død (viitattu 20.3.2012) oli tanskalainen näyttelijä. Hänen puolisonsa oli näyttelijä Axel Strøbye. Borchsenius opiskeli Tanskan kuninkaallisen teatterin oppilaskoulussa 1957–1960. Hän näytteli 32 elokuvassa vuosina 1956–1988. ==Filmografia (valikoima)== * Tyttö keinussa – Jytte Borgen 1988 * Freddie ja tyttökopla – Diana 1966 * Ensi-ilta helvetissä – Ulla Smith 1964 * Pukin poika sotapolulla – Sekretær Frk. Severinsen 1964 * Ei lempeä leikin vuoksi – Anna Gormsen 1963 * Tyttö, poika ja rakkaus – Laura Lublinski 1962 * Nuorta leikkiä – oppilas 1956 ==Lähteet== == Aiheesta muualla == Luokka:Tanskalaiset näyttelijät Luokka:Vuonna 1935 syntyneet Luokka:Vuonna 2012 kuolleet
George Buckley

George John Buckley (1876 – 14. helmikuuta 1955) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa Devon & Somerset Wanderers -joukkueen jäsenenä.George Buckley Biography and Olympic Results | Olympics at Sports-Reference.com == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1876 syntyneet Luokka:Vuonna 1955 kuolleet
Arthur MacEvoy

Arthur MacEvoy (8. marraskuuta 1868 Chantilly – 21. heinäkuuta 1904 Pariisi) oli ranskalainen kriketinpelaaja. Hän kilpaili vuoden 1900 kesäolympialaisissa ja oli siellä mukana saamassa hopeaa.Arthur MacEvoy Biography and Olympic Results | Olympics at Sports-Reference.com == Lähteet == Luokka:Ranskalaiset kriketinpelaajat Luokka:Ranskalaiset olympiamitalistit Luokka:Vuonna 1868 syntyneet Luokka:Vuonna 1904 kuolleet
Herra Heikki ja S. Makkonen

Herra Heikki ja S. Makkonen () on Jan Gissbergin ohjaama ruotsalainen 34 minuutin pituinen lyhytanimaatio vuodelta 1987. Animaation ääninäyttelijänä toimii hahmojen luoja lastenkirjailija Thomas Funck. Lyhytelokuvan 87 minuutin pituinen jatko-osa ilmestyi vuonna 1991 nimellä Saku Sammakko ja salainen disketti Jan Gissbergin ohjaamana. ==Äänirooleissa== Näyttelijä-rooli Rooli Thomas Funck Herra Heikki Thomas Funck Saku Sammakko Thomas Funck Pelti-Pate Thomas Funck Papukaija Thomas Funck Kettu Thomas Funck Pudding Thomas Funck Karlsson Thomas Funck Kana == Lähteet == == Aiheesta muualla == * Luokka:Ruotsalaiset animaatioelokuvat Luokka:Lyhytelokuvat Luokka:Vuoden 1987 ruotsalaiset elokuvat
August Schmierer

August Schmierer (28. huhtikuuta 1870 – ?) oli saksalainen rugbypelaaja ja edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.August Schmierer Biography and Olympic Results | Olympics at Sports-Reference.com == Lähteet == Luokka:Saksalaiset rugbynpelaajat Luokka:Saksalaiset olympiamitalistit Luokka:Vuonna 1870 syntyneet Luokka:Kuolinvuosi puuttuu
Richard Ludwig

Richard Ludwig (22. toukokuuta 1877 Frankfurt am Main – 10. elokuuta 1946 Königstein im Taunus) oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa. Hän oli Erich Ludwigin veli.Richard Ludwig Biography and Olympic Results | Olympics at Sports-Reference.com == Lähteet == Luokka:Saksalaiset rugbynpelaajat Luokka:Saksalaiset olympiamitalistit Luokka:Vuonna 1877 syntyneet Luokka:Vuonna 1946 kuolleet
Erich Ludwig

Erich Ludwig oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa. Hän oli Richard Ludwigin veli.Erich Ludwig Biography and Olympic Results | Olympics at Sports-Reference.com == Lähteet == Luokka:Saksalaiset rugbynpelaajat Luokka:Saksalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Joseph Olivier

Joseph Adolphe Théophile Olivier (2. joulukuuta 1874 Pariisi – 21. toukokuuta 1901 Neuilly-sur-Seine) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa.Joseph Olivier Biography and Olympic Results | Olympics at Sports-Reference.com == Lähteet == Luokka:Ranskalaiset rugby union -pelaajat Luokka:Ranskalaiset olympiavoittajat Luokka:Vuonna 1874 syntyneet Luokka:Vuonna 1901 kuolleet
Exeter City FC

Exeter City Football Club on englantilainen jalkapalloseura Exeterin kaupungista. Seura pelaa kolmanneksi korkeimmalla sarjatasolla Ykkösliigassa, jonne se nousi Kakkosliigasta keväällä 2022. Exeter City pelaa kotiottelunsa St James Parkilla. Seuran omistavat sen kannattajat. == Historia == Exeter City perustettiin 1904, kun Exeter United ja St Sidwell's United yhdistyivät. Seura pelasi paikallisissa sarjoissa kunnes The Football League kutsui sen mukaan uuteen 3. divisioonaan 1920. Exeter pelasi 3. ja 4. divisioonassa aina vuoteen 2003 asti. Seuran suurimmat saavutukset tuona ajanjaksona olivat pääsy FA Cupin puolivälieriin 1931 ja 1981 sekä 4. divisioonan mestaruus 1990. Vuonna 2003 Exeter putosi konferenssiin talousvaikeuksien jälkeen ja seuran omistajaksi tuli kannattajien perustama säätiö. Kauden 2007–2008 päätteeksi Exeter nousi kakkosliigaan ja heti seuraavana vuonna ykkösliigaan, kolmanneksi korkeimmalle sarjatasolle. Keväällä 2012 seura putosi jälleen kakkosliigaan. == Aiheesta muualla == * Virallinen sivusto Luokka:Englantilaiset jalkapalloseurat Luokka:Devonin urheilu Luokka:Exeter
Désiré Mérchez

Désiré Alfred Mérchez (16. elokuuta 1882 Lille – 8. heinäkuuta 1968 Nizza) oli ranskalainen vesipalloilija ja uimari. Hän kilpaili vuoden 1900 kesäolympialaisissa Pariisissa saaden pronssia sekä vesipallossa että 200 metrin joukkueviestissä. Lisäksi hän osallistui 1 000 metrin vapaauintiin.Désiré Mérchez Biography and Olympic Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset uimarit Luokka:Ranskalaiset olympiamitalistit Luokka:Vuonna 1882 syntyneet Luokka:Vuonna 1968 kuolleet
William Kirschbaum

William Thomas ”Bill” Kirschbaum (5. marraskuuta 1902 Fort Williams, Maine – 29. huhtikuuta 1953 San Mateo, Kalifornia) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja sai siellä pronssia 200 metrin rintauinnissa.Bill Kirschbaum Biography and Olympic Results | Olympics at Sports-Reference.com == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1902 syntyneet Luokka:Vuonna 1953 kuolleet
Sophie Lamon

Sophie Lamon (s. 8. helmikuuta 1985 Sion) on sveitsiläinen miekkailija. Hän sai vuoden 2000 kesäolympialaisissa Sydneyssä hopeaa kalvan joukkuekilpailussa. Lisäksi hän sijoittui sen yksilökilpailussa viidenneksitoista.Sophie Lamon Biography and Olympic Results | Olympics at Sports-Reference.com Lamon kilpaili kalvan yksilökilpailussa myös vuoden 2008 kesäolympialaisissa Pekingissä jääden 13. sijalle. == Lähteet == Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1985 syntyneet Luokka:Elävät henkilöt
Diana Romagnoli

Diana Romagnoli (s. 14. helmikuuta 1977 Männedorf) on sveitsiläinen miekkailija, joka kilpaili vuoden 2000 kesäolympialaisissa Sydneyssä. Hän oli mukana saamassa hopeaa kalvan joukkuekilpailussa ja sijoittui lisäksi sen yksilökilpailussa kahdenneksitoista.Diana Romagnoli Biography and Olympic Results | Olympics at Sports-Reference.com == Lähteet == Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1977 syntyneet Luokka:Elävät henkilöt
Uimahyppyjen Euroopan-mestaruuskilpailut 2009

Uimahyppyjen Euroopan-mestaruuskilpailut järjestettiin vuonna 2009 ensimmäisen kerran itsenäisinä kilpailuina. Kilpailut käytiin Italian Torinossa 1.–5. huhtikuuta. Kilpailujen järjestäjänä toimi Euroopan uimaliitto LEN. == Mitalistit == Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 1 m ponnahduslauta Illja Kvaša 420,90 Christopher Sacchin 418,55 Pavlo Rozenberg 405,20 3 m ponnahduslauta Aleksandr Dobroskok 482,75 Illja Kvaša 475,90 Michele Benedetti 447,75 10 m kerroshypyt Aleksei Kravtšenko 521,75 Dmitri Dobroskok 493,30 Patrick Hausding 466,00 3 m ponnahduslaudan parikilpailu Illja Kvaša Oleksi Pryhorov 422,31 Gleb Galperin Ilja Zaharov 418,47 Nicola Marconi Tommaso Marconi 407,19 10 m kerroshyppyjen parikilpailu Patrick Hausding Sascha Klein 474,06 Aleksei Kravtšenko Oleg Vikulov 440,52 Oleksandr Bondar Oleksandr Horškovozov 406,23 Naiset Naiset Naiset Naiset Naiset Naiset Naiset 1 m ponnahduslauta Tania Cagnotto 290,90 Maria Marconi 280,20 Katja Dieckow 267,65 3 m ponnahduslauta Tania Cagnotto 345,85 Olena Fedorova 334,25 Katja Dieckow 317,20 10 m kerroshypyt Julija Koltunova 331,35 Nora Subschinski 318,50 Brooke Graddon 317,70 3 m ponnahduslaudan parikilpailu Tania Cagnotto Francesca Dallapè 317,40 Katja Dieckow Nora Subschinski 312,60 Olena Fedorova Alevtina Koroljova 301,38 10 m kerroshyppyjen parikilpailu Natalja Gontšarova Julija Koltunova 315,78 Josephine Möller Nora Subschinski 296,28 Carol Galashan Helen Galashan 291,96 == Mitalitaulukko == Isäntämaa 1 4 3 0 7 2 3 2 2 7 3 2 2 2 6 4 1 3 4 8 5 0 0 2 2 Yhteensä Yhteensä 10 10 10 30 == Lähteet == *Tulokset Euroopan Luokka:Vuoden 2009 urheilu Luokka:Italian uinti Luokka:Torinon urheilu
Cà Mau

Cà Mau on kaupunki Vietnamin eteläosassa. Se on Cà Maun maakunnan pääkaupunki. Vuoden 2009 väestönlaskennassa kaupungissa oli 129 896 asukasta. == Lähteet == == Aiheesta muualla == Luokka:Vietnamin kaupungit
Tarnobrzeg

Tarnobrzeg on kaupunki Puolan kaakkoisosassa. Se sijaitsee Ala-Karpatian voivodikunnassa Veikseljoen itäpuolella. Vuoden 2019 arvion mukaan siellä asui 46 745 asukasta. == Lähteet == == Aiheesta muualla == Luokka:Ala-Karpatian voivodikunnan kaupungit‎ Luokka:Ala-Karpatian piirikunnat
Uimahyppyjen Euroopan-mestaruuskilpailut

Uimahyppyjen Euroopan-mestaruuskilpailut ovat LEN:in järjestämät uimahyppykilpailut. Parittomina vuosina mestaruuskilpailut pidetään erillisenä kilpailuna ja parillisina vuosina ne ovat osa uinnin pitkän radan Euroopan- mestaruuskilpailuja. Ensimmäiset erilliset kilpailut pidettiin Torinossa vuonna 2009. == Kilpailut == Vuosi Paikka Kilpailut 2009 Torino Uimahyppyjen Euroopan-mestaruuskilpailut 2009 2011 Torino Uimahyppyjen Euroopan- mestaruuskilpailut 2011 2013 Rostock Uimahyppyjen Euroopan-mestaruuskilpailut 2013 2015 Rostock Uimahyppyjen Euroopan-mestaruuskilpailut 2015 2017 Kiova Uimahyppyjen Euroopan-mestaruuskilpailut 2017 2019 Kiova Uimahyppyjen Euroopan-mestaruuskilpailut 2019 == Lähteet == *
Liekkisulatus

thumb|Liekkisulatusmenetelmän kunniaksi julkaistu postimerkki vuodelta 1983. Liekkisulatus on Suomessa kehitetty kuparin sulatusmenetelmä. Menetelmää käytetään myös lyijyn ja nikkelin valmistamiseen. Periaate tunnettiin jo vanhastaan, mutta se kehitettiin teolliseen käyttöön vasta Outokumpu Oy:n Harjavallan tehtailla vuosina 1945–1949. Liekkisulatus tarkoittaa malmin tai rikasteen oman palamislämmön käyttämistä prosessin energiana. Ulkopuolelta tarvitaan vain hapella väkevöityä ilmaa, jota puhalletaan liekkisulatusuuniin. Saatavasta kuparikivestä vähennetään vielä epäpuhtauksia konvertteriuunissa. Anodiuunikäsittelyn jälkeen kupari puhdistetaan elektrolyysillä 99,99-prosenttiseksi. Tarve menetelmän kehittämiseen ja käyttöönottoon syntyi Suomessa sodan jälkeen vallinneen energiapulan myötä. 1930-luvulla oli siirrytty sähkösulatukseen, mutta se tuli nyt aivan liian kalliiksi. Energian hinta oli noussut, kun huomattava osa vesivoimaloista jäi Neuvostoliitolle luovutetuille alueille. Menetelmää kehittämässä olleista insinööreistä tunnetaan erityisesti Petri Bryk, jota pidetäänkin liekkisulatuksen isänä. Yrjö Karilas tosin sanoo Koululaisen muistikirja -vuosikirjassaan että Bryk kehitti liekkisulatuksen yhteistyössä diplomi-insinööri John Ryselinin kanssa. Menetelmä myytiin ensimmäisenä Japaniin 1950-luvulla. Sen jälkeen Outokumpu on myynyt lisenssin yli 50 maahan. 1970-luvulla se nousi maailmalla erittäin suosituksi energiakriisin myötä. Myös tiukentuneet ympäristömääräykset vaikuttivat asiaan, koska liekkisulatus on huomattavasti puhtaampi menetelmä sähkösulatukseen verrattuna. Nykyään yli 50 % maailman kuparista tuotetaan liekkisulatusteknologialla. == Lähteet == *Pekka Taskinen, Asmo Vartiainen: ”Tiedon liekki – Kuparin valmistus ilman energiaa” Outotec Oyj 2010. * == Aiheesta muualla == *Ilkka V. Kojo, Hannes Storch: Copper production with Outokumpu Flash Smelting: an update (englanniksi) * Merkittävä keksintö tehty metalurgian alalla Suomessa - Suurin edistysaskel 100 vuoden aikana, Laatokka, 21.04.1950, nro 90, s. 1, Kansalliskirjaston digitaaliset aineistot Luokka:Metallurgia Luokka:Kupari Luokka:1900-luvun keksinnöt
Yhteisellä matkalla

Yhteisellä matkalla. VR 150 vuotta on historioitsija Seppo Zetterbergin kirjoittama Valtionrautateiden eli VR-yhtymän juhlahistoriikki, jonka WSOY on julkaissut vuonna 2012. Rautateiden rakentamisen alkuvaiheet osuivat Suomessa yllättävän varhaiseen aikaan, sillä Ruotsissakin oli siirrytty rautatiekauteen vasta muutama vuosi aiemmin. Syynä oli se että Venäjällä oli rautatieaate omaksuttu varhain, ja rata Pietarin ja Moskovan välille oli avattu 1851. Rautateillä oli teoksen mukaan ratkaiseva merkitys yhteiskunnan kehitykselle.Esko Nurmi, Pitkät raiteet, Helsingin Sanomat 21.3.2012 sivu B 7 Teos kuvaa muun muassa rautatienrakentamisen dramaattisia alkuvaiheita, joita ei Helsingin–Hämeenlinnan radan avaamisen 1862 jälkeen juhlittu, sillä rata Suomesta Pietariin vei tuhansien nälkävuosien heikentämien ihmisten hengen.Erik Ahonen, Seppo Zetterberg: Yhteisellä matkalla – VR 150 vuotta , Aamulehti 15.2.2012, viitattu 21.3.2012 Kriitikko toteaa että Zetterbergin historiikki on yrityshistoriikkien parhaasta päästä kertoessaan sujuvasti pakollisten hallintouudistusten ja muiden lisäksi myös tarinoita. Kuvituksen todetaan kruunaavan teoksen. ==Lähteet== Luokka:Vuoden 2012 kirjat Luokka:Suomalaiset tietokirjat Luokka:VR-Yhtymä
HMS Welland

HMS Welland oli Britannian kuninkaallisen laivaston River-luokan torpedovenehävittäjä. == Valmistus == Alus tilattiin osana vuosien 1902-1903 laivasto-ohjelmaa Yarrow and Companyltä Poplarista, missä köli laskettiin 1. lokakuuta 1902. Alus laskettiin vesille 14. huhtikuuta 1904 ja valmistui saman vuoden heinäkuussa.Gardiner, Robert s. 100 == Palvelus == Alus myytiin 30. kesäkuuta 1920 romutettavaksi. == Lähteet == * * * === Viitteet === Luokka:River-luokan hävittäjät (1903) Luokka:Yarrow’n valmistamat alukset Luokka:Yhdistyneen kuningaskunnan ensimmäisen maailmansodan hävittäjät